19/01/2022 | Administración LocalMunicipal
Santiago de Compostela
Tesourería. Sección de Xestión
Normativa

I) Segundo o disposto no artigo 17.3 do texto refundido da lei reguladora das facendas locais, aprobado polo Real decreto lexislativo 2/2004, do 5 de marzo(TRFL), o Pleno do Concello de Santiago de Compostela, na sesión celebrada o 25 de novembro 2021, adoptou o acordo de aprobación provisional do expediente 2021/00049303A de modificación da Ordenanza 0.00 xeral de xestión, recadación e inspección de tributos locais e outros ingresos de dereito público local. Durante o prazo de exposición ao público non se presentaron reclamacións contra o acordo de aprobación provisional do citado expediente, polo que se entende definitivamente aprobado. II) Aos efectos previstos no artigo 17.4 do TRFL publícase o texto definitivo das modificacións do artigo 26, da disposición transitoria y do Anexo de clasificación das vías públicas da Ordenanza 0.00 xeral de xestión, recadación e inspección de tributos locais e outros ingresos de dereito público local, que entrarán en vigor ao día seguinte da publicación deste anuncio. De conformidade co establecido no artigo 19.1 do TRFL e nos artigos 10, 25 e 46 da Lei 29/1998, de 13 de xullo, reguladora da xurisdicción contencioso-administrativa, os interesados poderán interpoñer o recurso contencioso-administrativo contra o devandito acordo ante o Tribunal Superior de Xustiza de Galicia no prazo de dous meses contados a partir do día seguinte ao da publicación deste anuncio, sen prexuízo de calquera outro recurso que os interesados estimen procedente interpoñer. III) Texto definitivo modificacións do artigo 26, da disposición transitoria y do Anexo de clasificación das vías públicas da Ordenanza 0.00 xeral de xestión, recadación e inspección de tributos locais e outros ingresos de dereito público local A.- Modificación do artigo 26, que queda redactado do seguinte modo: 1. Os obrigados ao pago que así o soliciten poderán acollerse ao plan de pago personalizado e pagar de forma fraccionada e mediante domiciliación bancaria as débedas polos tributos de vencemento periódico e notificación colectiva que se relacionan no apartado 2 deste artigo, devindicadas o 1 de xaneiro ou o primeiro día do período impositivo do exercicio, sen que lles sexa esixible o pago de xuros de mora nin a prestación de garantías.2. Os obrigados ao pago poderán acollerse ao plan de pago personalizado para todos ou algún dos seguintes tributos: a) Imposto sobre vehículos de tracción mecánica. b) Imposto sobre bens inmobles. c) Imposto sobre actividades económicas. d) Taxa pola utilización privativa e o aproveitamento especial do dominio público para paso de vehículos a través de beirarrúas ou calzadas, e para reserva da vía pública para aparcamento exclusivo. e) Taxa pola utilización privativa e o aproveitamento especial do dominio público con mesas, cadeiras, tribunas, quioscos de hostalería e outros elementos análogos con finalidade lucrativa.3. O plan de pago personalizado permitirá distribuír os pagamentos ao longo do ano en tres, cinco ou nove cotas, a elección do solicitante cando se adhire ao sistema. O obrigado ao pago aboará mediante domiciliación as cotas tributarias fraccionadas nas seguintes datas, dependendo do número de prazos aos que se adhire: a. Tres cotas: Primeiro prazo 5 de xullo; segundo prazo 5 de setembro; terceiro prazo 5 de novembro. b. Cinco cotas: Primeiro prazo 5 de marzo; segundo prazo 5 de maio; terceiro prazo 5 de xullo; carto prazo 5 de setembro; quinto prazo 5 novembro. c. Nove cotas: Primeiro prazo 5 de marzo; segundo prazo 5 de abril; terceiro prazo 5 de maio; carto prazo 5 de xuño; quinto prazo 5 de xullo; sexto prazo 5 de agosto; sétimo prazo 5 de setembro; oitavo prazo 5 de outubro; noveno prazo 5 de novembro. O importe de cada cota será o resultado de dividir o importe dos recibos polo número de fraccións. O importe mínimo de cada cota para a emisión de recibos fraccionados será de 10 euros. No suposto de que o número de cotas ao que se adhire o obrigado ao pago supoña a emisión de cotas de importe inferior ao mínimo establecido, o Concello reducirá o número de prazos para manter a adhesión ao sistema especial de pago. Se non fora posible, non incluirá ou excluirá ao obrigado ao pago deste sistema. O importe da débeda a fraccionar será a que corresponde co importe dos últimos recibos aprobados no momento de emitir a primeira cota. Regularizarase o importe das cotas sucesivas en función do importe dos recibos aprobados ao longo do exercicio.4. Para acceder a esta modalidade de pago, os obrigados ao pago deberán cumprir os requisitos que de seguido se recollen: a) Non ter ningunha débeda en vía executiva co Concello á data límite de notificación formal ao Concello da adhesión ao sistema que se recolle na letra c) deste parágrafo. b) Domiciliar os seus recibos en calquera entidade financeira. c) Notificar formalmente á Administración tributaria municipal a adhesión a este sistema antes do día 1 de febreiro do exercicio no que se pretende a súa aplicación. d) Incluír todos os seus recibos dos tipos de ingreso que se acollen a este sistema.5. A adhesión ao sistema especial de pagos será efectiva desde o mesmo día da solicitude sempre que se cumpran todos os requisitos establecidos no parágrafo anterior. No suposto de que a solicitude se presente despois da data indicada, a adhesión terá efectos tributarios no exercicio seguinte. De non se cumprir os requisitos establecidos a administración tributaria municipal non incluirá ao solicitante no sistema especial de pago ou o cancelará a no caso de que estivera incluído con anterioridade. Unha vez incluídos os recibos neste sistema de pago entenderase prorrogado tacitamente agás renuncia expresa presentada antes do día 1 de febreiro do exercicio no que se pretende a cancelación da adhesión, ou incumprimento de calquera dos prazos.6. Cando por causas imputables ao obrigado ao pago a débeda non se faga efectiva no seu vencemento, isto é cando non se pague calquera dos prazos, perderase de maneira automática o dereito a beneficiarse deste sistema de pago, pasando a rexerse polo sistema xeral e, polo tanto: a) se o período voluntario de ingreso non tivera finalizado, terase que proceder ao pago integro das débedas dentro do período voluntario de ingreso establecido para os tributos ou ingresos de dereito público; b) se o período voluntario de ingreso tivera finalizado, iniciarase a vía de constrinximento polas contías pendente de pago.7. Se o obrigado ao pago decidira adiantar o pago de calquera das cotas á data de vencemento sinalada, deberá abonar o importe total do recibo para o que terá que dirixirse a administración tributaria municipal que lle entregará o documento de pago sen que isto supoña a perda do sistema para exercicios posteriores, agás que o interesado así o manifeste.8. Calquera modificación na conta de domiciliación deberá de comunicarse con 15 días de antelación ás datas establecidas para o cobro de cada cota. No suposto de que se presente despois das datas indicadas, as modificacións terán efecto para a fracción seguinte.9. Cando o sistema especial de pago remate anticipadamente sen que o importe abonado permita cancelar o importe das débedas incluídas no sistema, o Concello aplicará os cobros realizados a débeda máis antiga, e se as débedas tiveran a mesma antigüidade a administración tributaria municipal poderá aplicalas do xeito que estime máis conveniente. A antigüidade determinarase de acordo coa data en que cada unha fose esixible. B.- Inclusión de disposición transitoria: Os obrigados ao pago que á data de entrada desta modificación figuren de alta no sistema especial de pago permanecerán de alta neste sistema na modalidade de tres cotas para o pagamento do imposto sobre bens inmobles nos termos recollidos no artigo 26 desta ordenanza. C.- Modificación da clasificación das seguintes vías incluídas no Anexo de clasificación das vías públicas da ordenanza: Santiago, a 14 de xaneiro de 2022 A Concelleira delegada de Facenda Marta Abal Rodríguez